În Poiana Braşov poţi să te întâlneşti cu elfii şi să înveţi secretele naturii.
Rareş a mers cu familia pe Tărâmul Elfilor amenajat în pădure, între Poiana Braşov şi Râşnov. Aventura durează peste 2 ore şi poţi intra în regat doar dacă înveţi să faci vrăji şi să salvezi elfii din mâinile trolilor. În pădure, copiii invaţă despre plante şi animale, iar adulţii se fotografiază în casele elfilor. Biletul costa 30 de lei şi trebuie să te echipezi ca pentru drumeţie.
Rareş a venit împreună cu părinţii, din Hunedoara. Aventura alături de elfi începe cu o lecţie despre vieţuitoarele pădurii. Personajele îi învaţă pe turişti cum să îşi trateze rănile cu plante din natură. Dacă şi tu vrei să mergi trebuie să îţi faci programare, căci pe Tărâmul Elfilor au acces maxim 20 de persoane. Poţi uita de mască aici, dacă păstrezi distanţa şi poţi să inspiri, în voie, aer curat. Ca misiunea să fie câştigată, iar elfii salvaţi, adulţii trebuie să facă echipă cu cei mici.Rareş Baicoană, copil: "Am cunoscut copaci, elfi, am învăţat magie şi a fost foarte frumos“.Adrian Mathe, turist: "Copilul din noi încă mai copilăreşte. Un tărâm magic, am învăţat şi nişte vraji şi acum avem de rezolvat o dilema, cum intrăm în tărâm“.Reporter: Regina e simpatică?Adrian Mathe: "Foarte, toţi sunt foarte simpatici.“.